Πρόληψη και αντιμετώπιση της αιμορραγίας που σχετίζεται με τον τοκετό και σχετικό κόστος θεραπειών
Creators: name: Τσιάμου, Μαρία Χριστίνα Ιωάννη
Publisher: name: Aristotle University of Thessaloniki
Year: 2024
Subjects: Αιμορραγία που σχετίζεται με τον τοκετό
Ωκυτοκίνη
Κόστος
Labor-related bleeding
Oxytocin
Cost

description: Η υπερβολική αιμορραγία που εμφανίζεται κατά τη διάρκεια και μετά το τρίτο στάδιο του τοκετού θέτει τη ζωή της γυναίκας σε κίνδυνο, καθώς ευθύνεται για το 35-55% των περιγεννητικών μητρικών θανάτων παγκοσμίως. Οι διαδικασίες για την πρόληψη της PPH ξεκινούν με την αξιολόγηση του προφίλ κινδύνου της ασθενούς και τον καθορισμό του τρόπου αντίδρασης στις επιπλοκές προκειμένου να προληφθεί η μετατροπή μίας μικρής αιμορραγίας σε σοβαρή αιμορραγία με τον κίνδυνο θανάτου. Η ωκυτοκίνη παραμένει η πρώτη θεραπευτική επιλογή για την πρόληψη της PPH, αλλά το φάρμακο μπορεί να μην είναι διαθέσιμο και ούτε να εξασφαλίζεται η ποιότητα χορήγησης σε ορισμένα περιβάλλοντα. Η διαχείριση της PPH μπορεί επίσης να απαιτεί συμπληρωματικές παρεμβάσεις, όπως αντικατάσταση αίματος και υγρών για την αντιμετώπιση της απώλειας αίματος και άλλων συνεπειών που προκύπτουν από την PPH. To κόστος διαχείρισης των τοκετών γυναικών με PPH είναι έως και 4,1 φορές μεγαλύτερο από εκείνο ενός τοκετού χωρίς PPH. Αυτή η αυξημένη οικονομική επιβάρυνση είναι αποτέλεσμα του γεγονότος ότι η διαχείριση και η θεραπεία της PPH απαιτεί τη χορήγηση μίας σειράς από φάρμακα, χειρουργικές και άλλες παρεμβάσεις, οι οποίες απαιτούν ανθρώπινους και άλλους πόρους, συμπεριλαμβανομένης μιας αποτελεσματικής αλυσίδας εφοδιασμού. Βάσει των παραπάνω είναι εύλογο να σκεφτεί κανείς πως υπάρχει μεγάλη διακύμανση του κόστους μεταξύ των νοσοκομείων. Συμπερασματικά, απαιτείται η διενέργεια μελετών με μεγάλο αριθμό δείγματος για την εξαγωγή ασφαλών και έγκυρων αποτελεσμάτων σχετικά με τον τρόπο χορήγησης και την δόση του φαρμακευτικού σκευάσματος που απαιτείται για την πρόληψη και την αντιμετώπιση της αιμορραγίας που σχετίζεται με τον τοκετό. Τέλος, είναι απαραίτητη και η διεξαγωγή ανάλυσης σχετικά με το κόστος κάθε φαρμάκου που χρησιμοποιείται για την πρόληψη και την αντιμετώπιση της αιμορραγίας που σχετίζεται με τον τοκετό, καθώς δεν υπάρχουν πολλά διαθέσιμα δεδομένα στη βιβλιογραφία.
description: Excessive bleeding that occurs during and after the third stage of labor during PPH is life-threatening, accounting for 35-55% of perinatal maternal deaths worldwide. Procedures to prevent PPH begin with assessing the patient's risk profile and determining how to respond to complications in order to prevent a small amount of bleeding from turning into severe, life-threatening bleeding. Oxytocin remains the first-line treatment for the prevention of PPH, but the drug may not be available or its administration might not be of the necessary quality in some settings. Management of PPH may also include additional interventions, such as blood and fluid replacement to treat blood loss and other consequences resulting from PPH. The cost of managing deliveries of women with PPH is up to 4.1 times that of a delivery without PPH. This increased economic burden is a result of the fact that the management and treatment of PPH requires a range of drugs, surgery and other interventions, which require human and other resources, including an efficient supply chain. There is a large variation in costs between hospitals. In conclusion, studies with a large sample size are required to draw safe and valid results regarding the route of administration and the dose of the medicinal formulation required for the prevention and treatment of labor-related bleeding. Finally, it is also necessary to carry out studies on the cost of each drug used to prevent and treat childbirth-related bleeding, as there is not much data available in the literature.